
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 148 

4 Μαρτίου 1994 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Πολιτογράφηση ομογενούς αλλοδαπού . 1 

Πολιτογράφηση αλλογενούς αλλοδαπού . 2 

Αύξηση ανωτάτου ορίου έκδοσης εγγυητικών επιστο¬ 
λών από την Τράπεζα ΟΙΤΙΒΑΝΚΝ.Α . 3 

Μερική τροποποίηση της αριθ. 41516/Π.Ε./6.2.92 
απόφασή μας «Συγκρότηση Επιστημονικού Συμβου¬ 
λίου Εθνικού Ιδρύματος Αγροτικής Έρευνας 

(ΕΘΙΑΓΕ)» . 4 

Ανασυγκρότηση Συντονιστικού Συμβουλίου Επαγγελ¬ 
ματικής Κατάρτισης και Αποκατάστασης Ατόμων με 
ειδικές ανάγκες του άρθρου 13 του Ν. 1836/89 .. 5 
Αύξηση ύψους πάγιας προκαταβολής στο Γενικό Νοσοκο¬ 
μείο Νίκαιας - Πειραιά «ΑΓΙΟΣ ΠΑΝΤΕΛΕΗΜΩΝ» ... 6 
Τροποποίηση και συμπλήρωση προγραμματικών απο·· 
φάσεων περί παροχής Κοινωνικής Προστασίας ... 7 
Χαρακτηρισμός I. Ναού Αγίας Παρασκευής Μεταξοχω- 
ρίου Αγιός ως ιστορικού διατηρητέου μνημείου ... 8 
Χαρακτηρισμός της Ιερός Μονής Αναλήψεως του Σω- 
τήρος στην Κοινότητα Συκέα Ελασσώνας ως ιστορι¬ 
κού διατηρητέου μνημείου . 9 

Χαρακτηρισμός της Ιεράς Μονής Σταγιάδων της Επαρ¬ 
χίας Καλαμπάκας ως ιστορικού διατηρητέου μνη¬ 
μείου .10 

Χαρακτηρισμός του Ιερού Ναού Αγίου Ιωάννου Προ¬ 
δρόμου στην Κοινότητα Πυθίου Ελασσώνας ως 

ιστορικού διατηρητέου μνημείου .11 

Χαρακτηρισμός του Ιερού Ναού Αγίου Ιωάννου Ελεή- 
μονα και του Αγ. Παντελεήμονος στα Τρίκαλα ως 

ιστορικού διατηρητέου μνημείου .12 

Χαρακτηρισμός της Ι.Μ. Κορμπόβου καθώς και του πα¬ 
ρεκκλησίου της Μεταμορφώσεως του Σωτήρος 
στην Κοινότητα Λαγκαδιάς Τρικάλων» ως ιστορικού 

διατηρητέου μνημείου .13 

Περίληψη της υπ’ αριθμ. 2738 (ΦΟΡ) 374/22.2.94 


απόφασης του Υπουργού Βιομηχανίας, Ενέργειας 
και Τεχνολογίας με την οποία συγκροτήθηκε το Επι¬ 
στημονικό Συμβούλιο του Εθνικού Αστεροσκοπείου 


Αθηνών (ΕΑΑ) .14 

Σύσταση Ιδιου Νομικού Προσώπου στο Δήμο Πύργου 
Ν. Ηλείας με το όνομα «ΚΕΝΤΡΟ ΑΝΟΙΚΤΗΣ ΠΡΟ¬ 
ΣΤΑΣΙΑΣ ΗΛΙΚΙΩΜΕΝΩΝ ΔΗΜΟΥ ΠΥΡΓΟΥ» .15 


Παροχή αδείας για την αύξηση με δημόσια εγγραφή του 
μετοχικού κεφαλαίου της «Τεχνική Ολυμπιακή Α.Ε.» 
με εισαγωγή των μετοχών της στο Χρηματιστήριο 

Αξιών Αθηνών .16 

ΔΙΟΡΘΩΣΕΙΣ ΣΦΑΛΜΑΤΩΝ 
Διόρθωση σφάλματος στη αριθ. Φ. 12.1/83/3879/ 

1994 απόφαση του Υπουργού Εθνικής Παιδείας και 

θρησκευμάτων .17 

Διόρθωση σφάλματος στην ΥΠΠΟ/ΔΙΛΑΠ/Γ/600/ 

13085/45.8.83 απόφαση Υπουργού Πολιτισμού ..18 
Διόρθωση σφάλματος στην ΥΠΠΟ/ΑΡΧ/Β1/Φ 31/ 
63657/1290/17.12.93 υπουργική απόφαση κήρυ¬ 
ξης ως ιστορικών διατηρητέων μνημείων των ερει¬ 
πίων κατοικίας Αρχιεπισκόπου Τυπάλδου - Χαριτά- 
του στη θέση Ορόγγοι Μονοπωλάτων Κεφαλλη- 


νίας .19 

ΥΠΟΥΡΠΚΕΣ Α ΠΟΦΑΣΕΙΣ 4 ΕΓΚΡΙΣΕΙΣ 

Αριθ. Φ 30733/3916/94 (1) 

Πολιτογράφηση ομογενούς αλλοδαπού. 

Ο ΥΦΥΠΟΥΡΓΟΣ ΕΣΩΤΕΡΙΚΩΝ 


Με την αριθ. Φ. 30733/3916/94/25.2.1994 απόφαση 
του Υφυπουργού Εσωτερικών έγινε δεκτή η από 
26.8.1992 αίτηση πολιτογράφησης του ομογενούς αλλο¬ 
δαπού ΚΙΤΡΟΥ ΜΙΧΗΑΛ του Παναγιώτη για απόκτηση της 
Ελληνικής Ιθαγένειας. 

Αθήνα, 25 Φεβρουάριου 1994 

Ο ΥΦΥΠΟΥΡΓΟΣ 

Γ. ΔΑΣΚΑΛΑΚΗΣ 

-1- 

Αριθ. Φ. 15279/12861/93 (2) 

Πολιτογράφηση αλλογενούς αλλοδαπού. 

Ο ΥΦΥΠΟΥΡΓΟΣ ΕΣΩΤΕΡΙΚΩΝ 
Με την αριθ. Φ. 15279/12861 /93/23.2.1994 απόφαση 
του Υφυπουργού Εσωτερικών έγινε δεκτή η από 
10.10.1988 αίτηση πολιτογράφησης του αλλογενούς αλ¬ 
λοδαπού ΕΛ ΣΑΧΛΙ ΟΥΣΑΜΑ του ΑΧΜΕΝΤ για την από¬ 
κτηση της Ελληνικής Ιθαγένειας. 

Αθήνα, 23 Φεβρουάριου 1994 

Ο ΥΦΥΠΟΥΡΓΟΣ 

Γ. ΔΑΣΚΑΛΑΚΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 2008525/1594 (3) 

Αύξηση ανωτάτου ορίου έκδοσης εγγυητικών επιστολών 
από την Τράπεζα ΟΙΤΙΒΑΝΚ Ν.Α. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

1. Το Π.Δ. 284/1988 «Οργανισμός του Υπουργείου Οι¬ 
κονομικών». 

2. Τις αποφάσεις μας: 

α) 166915/2570/17.11.1977 με την οποία καθορίζο¬ 
νται οι όροι και οι προϋποθέσεις βάσει των οποίων παρέ¬ 
χονται, από τις Τράπεζες που λειτουργούν στην Ελλάδα 
εγγυήσεις στο Δημόσιο και στα Νομικά Πρόσωπα Δημο¬ 
σίου Δικαίου για την εκτέλεση έργων προμήθειες κ.λ.π. 

β) Την 2015451/3221/0025/23.3.93 με την οποία ορί¬ 
στηκε το ανωτάτο όριο έκδοσης εγγυητικών επιστολών 
της ΟΙΤΙΒΑΝΚ στο ποσό των δέκα οκτώ δισεκατομμυρίων 
(18.000.0000.000) δραχμών. 

3. Την δραστηριότητα της εν λόγω Τράπεζας. 

4. Την από 10.2.94 επιστολή της ΟΙΤΙΒΑΝΚ Ν.Α. περί 
αύξησης του ορίου έκδοσης εγγυητικών επιστολών της. 

5. Την αριθμ. 1092170/13778/0006Α/15.10.91 από¬ 
φαση του Υπουργού Οικονομικών για μεταβίβαση αρμο¬ 
διοτήτων. 

6. Το γεγονός ότι από την απόφαση αυτή δεν προκαλεί- 
ται δαπάνη σε βάρος του Κρατικού Προϋπολογισμού, απο¬ 
φασίζουμε: 

Ορίζουμε στο εξής το ανώτατο όριο έκδοσης εγγυητι¬ 
κών επιστολών της ΟΙΤΙΒΑΝΚ για τις ανωτέρω περιπτώ¬ 
σεις στο ποσό των δραχμών είκοσι τρία δισεκατομμύρια 
διακόσια πενήντα εκατομμύρια (23.250.000.000) με τους 
όρους και τις προϋποθέσεις βάσει των οποίων παρέχονται 
από τις Τράπεζες που λειτουργούν στην Ελλάδα εγγυή¬ 
σεις στο Δημόσιο και τα Νομικά Πρόσωπα Δημοσίου Δι¬ 
καίου για εκτέλεση έργων προμήθειες κ.λ.π. (απόφασή 
μας 166915/2570/17.11.77). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Φεβρουάριου 1994 

Με εντολή Υπουργού 
Ο Γενικός Διευθυντής 
Β. ΡΙΖΑΣ 

-Φ- 

Αριθ. 53 (4) 

Μερική τροποποίηση της αριθ. 41516/Π.Ε./6.2.92 από¬ 
φασή μας «Συγκρότηση Επιστημονικού Συμβουλίου 

Εθνικού Ιδρύματος Αγροτικής Έρευνας (ΕΘΙΑΓΕ)». 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις του Ν. 1558/85 «Κυβέρνηση και Κυ¬ 
βερνητικά Όργανα» (ΦΕΚ 137/Α/87), όπως συμπληρώ¬ 
θηκαν με τις διατάξεις του άρθρου 27 του Ν. 2081/92 
(ΦΕΚ 154/Α/11.9.92). 

2. Τις διατάξεις του άρθρου 10, σε συνδυασμό με τις 
διατάξεις της παρ. 11 του άρθρου 26 του Ν. 1845/89 
«Ανάπτυξη και αξιοποίηση της Αγροτικής Έρευνας και Τε¬ 
χνολογίας - Δασοπροστασίας και άλλες διατάξεις (ΦΕΚ 
102/Α/89), όπως τροποποιήθηκε με τις διατάξεις του 
άρθρ. 32 παρ. 6 του Ν. 2040/92 «Ρύθμιση θεμάτων αρμο¬ 
διότητας Υπουργείου Γεωργίας και νομικών προσώπων 


εποπτείας του και άλλες διατάξεις» (ΦΕΚ 70/Α/ 
23.4.92). 

3. Τις διατάξεις του άρθρου 5 του Ν. 2173/93 «Ανασυ¬ 
γκρότηση του Εθνικού Συμβουλίου Ραδιοτηλεόρασης, 
Ίδρυση της Εθνικής Επιτροπής κ.λ.π. διατάξεις (ΦΕΚ 
208/Α/16.12.93). 

4. Την αριθμ. 41516/Π.Ε./6.12.92 απόφασή μας «Ορι¬ 
σμός μελών στο Επιστημονικό Συμβούλιο του ΕΘΙΑΓΕ», 
όπως τροποποιήθηκε με την αριθ. 205/2.2.93 όμοια, 
αποφασίζουμε: 

1. Τροποποιούμε με την α/α 4 απόφασή μας και ειδικό¬ 
τερα αντικαθιστούμε τις περ. α, β, γ, δ και ε της παραγρά¬ 
φου 1 ως εξής: 

α. Τον Κων/νο Μαλλίδη, Ερευνητή Α' του ΕΘΙΑΓΕ ως 
Πρόεδρο. 

β. Την Ρουμπελάκη - Αγγελάκη Καλλιόποη, Καθηγή- 
τρια Πανεπιστημίου Κρήτης (Τμήμα Βιολογίας) ως τακτικό 
μέλος, με αναπληρωτή της τον Παντούση Καλτσίκη, Κα- 
θηγητή του Γεωργικού Πανεπιστημίου Αθηνών. 

γ. Τον Σωτήριο Λεοντίδη, καθηγητή του Αριστοτέλειο 
Πανεπιστημίου θεσ/νίκης (Τμήμα Κτηνιατρικής), ως τα¬ 
κτικό μέλος, με αναπληρωτή του το Σωτήριο Αγγελίδη, 
Αναπλ. Καθηγητή Γεωργικού Πανεπιστημίου Αθηνών (Τμ., 
Εγγείων Βελτιώσεων). 

δ. Τον Χριστόφορο Παππά, Ερευνητή Α', Προϊστάμενο 
του Ινστιτούτου Γάλακτος Ιωαννίνων, ως τακτικό μέλος, 
με αναπληρωτή του τον Ιωάννη Τσιτσιπή, Αναπλ. καθη¬ 
γητή του Πανεπιστημίου Θεσσαλίας (Βόλος). 

ε. Τον Βασίλειο Παπαναστάση, καθηγητή του Αριστοτε- 
λείου Πανεπιστημίου θεσ/νίκης (Τμήμα Δασολογία), ως 
τακτικό μέλος με αναπληρωτή του τον Παναγιώτη Κατι- 
νάκη, Αναπλ. Καθηγητή του Γεωργικού Πανεπιστημίου 
Αθηνών. 

2. Η θητεία των ανωτέρω ορίζεται για το υπόλοιπο της 
θητείας των λοιπών μελών χρονικό διάστημα, δηλ. μέχρι 
2.10.95. 

3. Κατά τα λοιπά εξακολουθεί να ισχύει η 41516/Π.Ε./ 
6.2.2 απόφασή μας, όπως αυτή έχει τροποποιηθεί (205/ 
2.2.93 ΦΕΚ 89 τ.Β/93). 

4. Κάλυψη δαπάνης: Από τις διατάξεις αυτής της από¬ 
φασης προκαλείται δαπάνη σε βάρος του προϋπολογι¬ 
σμού, του νομικού προσώπου Εθνικό Ίδρυμα Αγροτικής 
Έρευνας (ΕΘΙΑΓΕ), ύψους 3.000.000 δρχ. τον τρέχοντα 
χρόνο. 

Η δαπάνη αυτή θα εγγράφει στον προϋπολογισμό του 
Νομικού Προσώπου του ΕΘΙΑΓΕ έτους 1994 με τα στοι¬ 
χεία «Αμοιβή και έξοδα τρίτων» (Κ.Λ. 61). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Φεβρουάριου 1994 

Ο ΥΠΟΥΡΓΟΣ 

Γ. ΜΩΡΑΪΤΗΣ 




ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 

Αριθ. 91040 (5) 

Ανασυγκρότηση Συντονιστικού Συμβουλίου Επαγγελματι¬ 
κής Κατάρτισης και Αποκατάστασης Ατόμων με ειδικές, 
ανάγκες του άρθρου 13 του Ν. 1836/89. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις του Ν. 1558/85 «Κυβέρνηση και Κυ¬ 
βερνητικά Όργανα». 

2. Τις διατάξεις της παρ. 4 του άρθρου 13 του Ν. 
1836/89 «Προώθηση της απασχόλησης και της Επαγγελ¬ 
ματικής Κατάρτισης και άλλες διατάξεις». 

3. Την 30578/5.3.91 Κοινή απόφαση των Υπουργών 
Εργασίας και Υγείας Πρόνοιας και Κοινωνικών Ασφαλί¬ 
σεων «Περί καθορισμού λειτουργίας του Συντονιστικού 
Συμβουλίου κλπ. (ΦΕΚ 130/Β/6.3.91). 

4. Την 92732/93 απόφαση του Υφυπουργού Εργασίας 
«Ανασυγκρότηση Συντονιστικού Συμβουλίου Επαγγελμα¬ 
τικής Κατάρτισης κλπ». 

5. Τις διατάξεις του άρθρου 5 του Ν. 2173/93 σύμφωνα 
με τις οποίες λήγει η θητεία των μελών. 

6. Τις υποδείξεις εκπροσώπων, αποφασίζουμε: 
Ανασυγκροτούμε το Συντονιστικό Συμβούλιο Επαγγελ¬ 
ματικής Κατάρτισης και Αποκατάστασης Ατόμων με ειδι¬ 
κές ανάγκες του Υπουργείου Εργασίας και διορίζουμε: 

α. Το Γενικό Γραμματέα του Υπουργείου Εργασίας ως 
Πρόεδρο, με αναπληρώτρια την Ελένη Δρίτσα, Δ/ντρια 
του ίδιου Υπουργείου. 

β. Τον Αθανάσιο θωμόπουλο, υπάλληλο του Υπουρ¬ 
γείου Εργασίας ως τακτικό μέλος, με αναπληρώτρια τη 
Δήμητρα Γκανά, υπάλληλο του ίδιου Υπουργείου. 

γ. Την Αγγελική Μόρφη - Βασιλάτου, υπάλληλο του 
Υπουργείου Υγείας, Πρόνοιας και Κοινωνικών Ασφαλί¬ 
σεων, με αναπληρώτρια την Ευαγγελία Προσινικλή, υπάλ¬ 
ληλο του ίδιου Υπουργείου. 

δ. Τον Παναγιώτη Αλεπουδέα, εκπρόσωπο του Υπουρ¬ 
γείου Εθνικής Παιδείας και θρησκευμάτων, ως τακτικό 
μέλος, με αναπληρώτρια τη Βιργινία Ανδρικοπούλου, εκ¬ 
πρόσωπο του ίδιου Υπουργείου. 

ε. Τον Άγγελο Αγγελίδη, υπάλληλο του ΟΑΕΔ, ως τα¬ 
κτικό μέλος με αναπληρώτρια την Άννα Μανουσάκη, 
υπάλληλο του ίδιου Οργανισμού. 

στ. Τους Ιωάννη Βαρδακαστάνη και Μιχαήλ Νούτσο, εκ¬ 
προσώπους της Εθνικής Συνομοσπονδίας ατόμων με ειδι¬ 
κές ανάγκες, ως τακτικά μέλη, με αναπληρωτές τους Πα¬ 
ναγιώτη Κουρουμπλή και θωμά Κλεισιώτη της ίδιας οργά¬ 
νωσης. 

ζ. Το Μιλτιάδη Εμμανουηλίδη, εκπρόσωπο της Πανελ¬ 
λήνιας Ομοσπονδίας Σωματείων Γονέων και Κηδεμόνων 
Αναπήρων τέκνων ως τακτικό μέλος με αναπληρωτή τον 
Χρήστο Καρατζιά, της ίδιας οργάνωσης. 

η. Τον Αλέξανδρο Σκιαδά, εκπρόσωπο του ΣΕΒ ως τα¬ 
κτικό μέλος, με αναπληρωτή τον Λάμπρο Παπαϊωάννου. 

θ. Τον Τρύφωνα Ζαχαρώδη, εκπρόσωπο της ΓΣΕΕ, ως 
τακτικό μέλος με αναπληρωτή τον Κωνσταντίνο Κοψιδά. 

ι. Την Παναγιώτα Ματσιώτα, υπάλληλο του Υπουργείου 
Εργασίας, ως ειδική εμπειρογνώμονα, με αναπληρώτρια 
τη Μαρία Μαλαβέτα, υπάλληλο του ίδιου Υπουργείου. 

ια. Τη Μαρία Παπαθανασίου, Κοινωνική Λειτουργό από 
το Υπουργείο Υγείας, Πρόνοιας και Κοινωνικών Ασφαλί¬ 
σεων, ως ειδική εμπειρογνώμονα, 
ιβ. Την Ευτυχία Γερανιού, εκπρόσωπο των Κοινωνικών 


Λειτουργών ως τακτικό μέλος, με αναπληρωματικό μέλος 
τον Σαράντη Σαραντόπουλο. 

Εισηγητή του Συμβουλίου ορίζουμε το Νικόλαο Καρα- 
δήμα υπάλληλο του Υπουργείου Εργασίας, με αναπληρώ- 
τρια τη Λυδία Κοτρώφ, υπάλληλο του ίδιου Υπουργείου. 

Χρέη Γραμματέα του Συμβουλίου ανατίθενται στη Ζωή 
Καπίτσα, υπάλληλο του Υπουργείου Εργασίας, με ανα- 
πληρώτρια την Ελένη Ηλιοπούλου, υπάλληλο του ίδιου 
Υπουργείου. 

Η ανωτέρω απόφαση δεν προκαλεί δαπάνη στον κρα¬ 
τικό Προϋπολογισμό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Φεβρουάριου 1994 

Ο ΥΠΟΥΡΓΟΣ 

ΕΥΑΓΓ. ΓΙΑΝΝΟΠΟΥΛΟΣ 
-♦- 

Αριθ. ΔΥ5α/3229/93 (6) 

Αύξηση ύψους πάγιας προκαταβολής στο Γ ενικό Νοσοκο¬ 
μείο Νίκαιας - Πειραιά «ΑΓΙΟΣ ΠΑΝΤΕΛΕΗΜΩΝ». 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΥΓΕΙΑΣ ΠΡΟΝΟΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

α. Του Ν.Δ. 496/74 «Περί Λογιστικού των Ν.Π.Δ.Δ.» 
όπως έχει τροποποιηθεί και συμπληρωθεί. 

β. Του Ν.Δ. 2592/53 «Περί οργάνωσης της Ιατρικής 
Αντίληψης όπως έχει τροποποιηθεί και συμπληρωθεί με¬ 
ταγενέστερα με το Ν. 1397/83» Περί Ε.Σ.Υ. (ΦΕΚ 143/ 
88 ). 

2. Την απόφαση Υπουργού Υγείας, Πρόνοιας και Κοιν. 
Ασφαλίσεων Α3β/οικ. 1414/8.8.86 (ΦΕΚ 901/Β'/ 
22.12.86) «Περί έγκρισης του Οργανισμού του Γενικού 
Νοσοκομείου Νίκαιας - Πειραιά «ΑΓΙΟΣ ΠΑΝΤΕΛΕΗ¬ 
ΜΩΝ». 

3. Την με αριθ. Δ4α/8381/16.9.91 κοινή Απόφαση του 
Υπουργού Υγείας, Πρόνοιας και Κοινών. Ασφαλίσεων και 
του Υφυπουργού Οικονομικών «περί σύστασης Πάγιας 
προκαταβολής στο Γενικό Νοσοκομείο Νίκαιας - Πειραιά 
«ΑΓΙΟΣ ΠΑΝΤΕΛΕΗΜΩΝ». 

4. Την απόφαση του Πρωθυπουργού και του Υπουργού 
Οικονομικών αριθ. Γ.Υ 5246/14.10.93 (ΦΕΚ 829/ΤΒ/93) 
για «Ανάθεση αρμοδιοτήτων στον Υφυπουργό Οικονομι¬ 
κών». 

5. Το απόσπασμα πρακτικών της υπ’ αριθ. 2/28.1.93 
συνεδρίασης του Δ.Σ. του Γ ενικού Νοσοκομείου Νίκαιας - 
Πειραιά «ΑΓΙΟΣ ΠΑΝΤΕΛΕΗΜΩΝ» σχετικά με την αύξηση 
του ποσού της πάγιας προκαταβολής. 

6. Τις συνθήκες λειτουργίας του νοσοκομείου. 

7. Το γεγονός ότι η εν λόγω αύξηση δεν προκαλεί δα¬ 
πάνη στον Κρατικό Προϋπολογισμό, αποφασίζουμε: 

1. Αυξάνουμε το ύψος της πάγιας προκαταβολής που 
έχει συσταθεί με την Κοινή Απόφαση Δ4α/8381/16,9.91 
στο Γ ενικό Νοσοκομείο Νίκαιας - Πειραώ «ΑΓΙΟΣ ΠΑΝΤΕ¬ 
ΛΕΗΜΩΝ» από δρχ. 3.000.000 σε δρχ. 6.000.000. 

Κατά τα λοιπά ισχύει η Δ4α/8381/16.9.91 Κοινή Από- 

φάση. 

2. Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 ΙανουαρΙου 1994 

ΟΙ ΥΠΟΥΡΓΟΙ 

ΥΦ. ΟΙΚΟΝΟΜΙΚΩΝ ΥΓ. ΠΡΟΝ. & ΚΟΙΝ. ΑΣΦΑΛΙΣΕΩΝ 

Δ. ΓΕΩΡΓΑΚΟΠΟΥΛΟΣ Δ. ΚΡΕΜΑΣΤΙΝΟΣ 

-φ- 

Αριθ. Π3/ΟΙΚ.603 (7) 

Τροποποίηση και συμπλήρωση προγραμματικών αποφά¬ 
σεων περί παροχής Κοινωνικής Προστασίας. 

Ο ΥΠΟΥΡΓΟΣ 

ΥΓΕΙΑΣ ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν.Δ. 57/73 (άρθρο 7 παρ. 3) «περί 
λήψεως μέτρων Κοινωνικής Προστασίας των οικονομικώς 
αδυνάτων και καταργήσεως των διεπουσών του θεσμού 
της απορίας διατάξεων». 

2. Την αριθ. Δ1 α/οικ. 7827/3.8.73 Υπουργική απόφαση 
«περί εφαρμογής προγράμματος αντιμετώπισης εκτάκτων 
κοινωνικών αναγκών και καταπολεμήσεως της επαιτείας 
και αλητείας», η οποία εκδόθηκε σε εκτέλεση των διατά¬ 
ξεων του Ν.Δ. 57/73. 

3. Την αριθ. ΓΙα/οικ. 842/19.4.88 Υπουργική προ¬ 
γραμματική απόφαση «Πρόγραμμα προσωρινής περίθαλ¬ 
ψης ομογενών από το εξωτερικό και επαναπατριζομένων 
Ελλήνων καθώς και γηγενών, που περιέχονται συνεπεία 
εκτάκτου γεγονότος σε κατάσταση ανάγκης» με την οποία 
συμπληρώθηκε η παραπάνω (2) σχετική υπουργική από¬ 
φαση. 

4. Την αριθ. Γ10/1783/11.8.89 Υπουργική Προγραμ¬ 
ματική απόφαση «περί εφαρμογής προγράμματος αντιμε¬ 
τώπισης εκτάκτων κοινωνικών αναγκών και καταπολεμή¬ 
σεως της επαιτείας και αλητείας». 

5. Την αριθ. ΔΥ3α/οικ. 850/25.10.93 (ΦΕΚ 832/ 
26.10.93 τ. Β') κοινή απόφαση για ανάθεση αρμοδιοτήτων 
στον Υφυπουργό Υγείας - Πρόνοιας και Κοινωνικών 
Ασφαλίσεων. 

6. Την αριθ. Γ1α/661/13.3.88 κοινή απόφαση των 
Υπουργών Οικονομικών και Υγείας, Πρόνοιας και Κοινωνι¬ 
κών Ασφαλίσεων «για διάθεση πιστώσεων για την περί¬ 
θαλψη των από το εξωτερικό ομογενών προσφύγων και 
επαναπατριζομένων Ελλήνων, καθώς και γηγενών που 
παθαίνουν ζημιές από θεομηνίες ή από άλλα έκτακτα γε¬ 
γονότα. 

7. Τις αριθ. 866/89/ερ. 35/89/4.8.89 και 946/ερ. 35/ 
89/1.9.89 γνωμοδοτήσεις της Νομικής Δ/νσης του 
Υπουργείου, που εκδόθηκαν ύστερα από ερωτήματα της 
Υπηρεσίας, σύμφωνα με τις οποίες δεν είναι νόμιμη η χο¬ 
ρήγηση οικονομικών ενισχύσεων σε μεμωνομένα άτομα ή 
οικογένειες με ατομικές Διοικητικές Πράξεις, σε ποσά 
που υπερβαίνουν το ανώτατο όριο των ενισχύσεων, που 
κατά περίπτωση καθόρισε η κανονιστικού περιεχομένου 
σχετική (3) και (4) προγραμματική απόφαση. 

8. Την αριθ. Π3α/3966/22.11.193 Εγκ. «περί σωστής 
εφαρμογής του προγράμματος αντιμετώπισης εκτάκτων 
κοινωνικών αναγκών και καταπολέμησης της επαιτείας και 
αλητείας, αποφασίζουμε: 

1. Τροποποιώντας και συμπληρώνοντας το Κεφάλαιο 


Γ', της ανωτέρω σχετικής (3) Προγραμματικής απόφασης, 
εγκρίνουμε όπως το προβλεπόμενο μηνιαίο βοήθημα των 
1.500 δρχ. αυξηθεί από 1.5.1994 σε 10.000 δρχ. 

2. Τροποποιώντας και συμπληρώνοντας το Κεφάλαιο 
Η', παράγραφος 1 της προαναφερομένης (3) σχετικής 
Προγραμματικής απόφασης, εγκρίνουμε όπως το προβλε¬ 
πόμενο από αυτή εφ' άπαξ βοήθημα αυξάνεται από 
15.000 δρχ. σε 50.000 δρχ. κατ’ ανώτατο όριο. 

3. Τροποποιώντας και συμληρώνοντας την σχετική (4) 
Προγραμματική απόφαση εγκρίνουμε όπως το προβελπό- 
μενο από αυτή βοήθημα αυξάνεται μέχρι 200.000 δρχ. 
κατ’ ανώτατο όριο. 

4. Κατά τα λοιπά ισχύουν όπως έχουν οι ανωτέρω τρο¬ 
ποποιούμενες και συμπληρούμενες προγραμματικές απο¬ 
φάσεις. 

5. Η δαπάνη που θα προκληθεί από τις αυξήσεις των πε¬ 
ριπτώσεων των παραγράφων 2,3 και 4 θα αντιμετωπισθεΐ 
από την πίστωση του Φ. 300 ΚΑΕ 2659 του προϋπολογι¬ 
σμό εξόδων έτους 1994 και τις πιστώσεις του προϋπολο¬ 
γισμού του λογ/σμού Α’ Κοινών. Βοηθειών των Νομαρ¬ 
χιών, ο οποίος χρηματοδοτείται από τον Νομαρχιακό 
Προϋπολογισμό. 

Η παρούσα να δημοσιευθεί στην Εφημερίδα της Κυβερ- 
νήσεως. 

Αθήνα, 23 Φεβρουάριου 1994 

Ο ΥΦΥΠΟΥΡΓΟΣ 

ΕΜΜ. ΣΚΟΥΛΑΚΗΙ 

-φ- 

Αριθ. ΥΠΠΟ/ΑΡΧ/Β1 /Φ32/5544/72 (8) 

Χαρακτηρισμός I. Ναού Αγίας Παρασκευής Μεταξοχωρίου 
Αγιάς ως ιστορικού διατηρητέου μνημείου. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Την Υ.Α. ΥΠΠΟ/ΓΝΟΣ/49095/30.10.1991 (ΦΕΚ 
987/28.11.91) «Μεταβίβαση αρμοδιότητων Υπουργού». 

2. Τις διατάξεις του Κ.Ν. 5351/32 «Περί Αρχαιοτή¬ 
των». 

3. Την ομόφωνη γνωμοδότηση του Τοπικού Συμβουλίου 
Μνημείων Θεσσαλίας, όπως διατυπώθηκε ομόφωνα στην 
αριθμ. 59/27.1.1994 (αριθμ. θεμ. δον) Συνεδρία του, 
αποφασίζουμε: 

Χαρακτηρίζεται ο Ιερός Ναός Αγίας Παρασκευής στο 
χωριό Μεταξοχώρι Αγιάς ως ιστορικό διατηρητέο μνημείο 
με ζώνη προστασίας 10Ομέτρων. 

Πρόκειται για τρίκλιτη ξυλόστεγη βασιλική κεραμοσκέ- 
παστη που είναι ενοριακός ναός και ευρίσκεται εντός του 
χωριού. Εξωτερικά ο ναός φέρει στο δυτικό και νότιο μέ¬ 
ρος ανοικτή στοά κεραμοσκέπαστη επίσης. 

Σύμφωνα με επιγραφή στο υπέρθυρο της εισόδου ο 
ναός «ιστορήθη» το 1852 από ζωγράφους της οικογένειας 
Ζήκου που προέρχονται από το χωριό Χιονάδες της Ηπεί¬ 
ρου. Το εικονογραφικό πρόγραμμα περιλαμβάνει σκηνές 
της Παλαιός και Καινής Διαθήκης, καθώς και μαρτύρια 
αγίων. Το τέμπλο είναι ξυλόγλυπτο με παλαιές εικόνες της 
ιδίας περιόδου. 

Παλαιότερο σωζόμενο παρεκκλήσιο πλησίον του Ναού 
καταστάφηκε από πυρκαγιά και στην θέση του κτίσθηκε 
νέο. 

Από τις διατάξεις αυτής της απόφασης δεν προκαλείται 

δαπάνη σε βάρος του κρατικού προϋπολογισμού. 

Το παρόν να δημοσιευθεί στην Εφημερίδα της Κυβερ- 
νήσεως. 

Αθήνα, 18 Φεβρουάριου 1994 

Με εντολή Υπουργού 
Ο Προϊστάμενος της Δ/νσης κ.α.α. 

X. ΠΕΝΝΑΣ 

-♦- 

Αριθ. ΥΠΠΟ/ΑΡΧ/Β1 /Φ32/64995/1301 (9) 

Χαρακτηρισμός της Ιεράς Μονής Αναλήψεως του Σωτή- 

ρος στην Κοινότητα Συκέα Ελασσώνας ως ιστορικού 

διατηρητέου μνημείου. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Την Υ.Α. ΥΠΠΟ/ΓΝΟΣ/49095/30.10.1991 (ΦΕΚ 
987/28.11.91) «Μεταβίβαση αρμοδιότητων Υπουργού». 

2. Τις διατάξεις του Κ.Ν. 5351/32 «Περί Αρχαιοτή¬ 
των». 

3. Την ομόφωνη γνωμοδότηση του Τοπικού Συμβουλίου 
Μνημείων Θεσσαλίας, όπως διατυπώθηκε στην αριθμ. 58/ 

1.12.1993 (αριθμ. θεμ. 27ο) αποφασίζουμε: 

Χαρακτηρίζεται η Ιερά Μονή Αναλήψεως του Σωτήρος, 
που ευρίσκεται σε μικρή απόσταση από το χωριό Συκέα 
της επαρχίας Ελασσώνας, ως ιστορικό διατηρητέο μνη¬ 
μείο, με ζώνη προστασίας 100 μέτρων. 

Η Μονή Αναλήψεως ευρίσκεται με μικρή απόσταση από 
το χωριό Συκέα επαρχίας Ελασώνος. Περιλαμβάνει το κα¬ 
θολικό, τα κελλιά και βοηθητικούς χώρους. 

Το Καθολικό είναι «αθωνικού τύπου» με νεότερες επεμ¬ 
βάσεις, όπως στη νότια πλευρά που νάρθηκα ένας ορθο¬ 
γώνιος χώρος, καθώς και δύο πυλώνες, νότια και δυτικά 
του νάρθηκα αντίστοιχα. 

Το καθολικό διατηρεί σπαράγματα του τοιχογραφικού 
διάκοσμού του, το ξύλινο τέμπλο (1766) και τον επισκο¬ 
πικό θρόνο. Επιγραφές διατηρούνται σε κίονες, εικόνες 
και αλλού: 1767, 1691, 1778, 1865 κ.λ.π. 

Στη νότια πλευρά του νάρθηκα έχει προσαρτηθεί το πα- 
ρεκκλήσιο της Κοιμήσεως Θεοτόκου, μονόχωρος ναός 
διακοσμημένος με τοιχογραφίες. 

Από τις διατάξεις αυτής της απόφασης δεν προκαλείται 
δαπάνη σε βάρος του κρατικού προϋπολογισμού. 

Το παρόν να δημοσιευθεί στην Εφημερίδα της Κυβερ- 
νήσεως. 

Αθήνα, 18 Φεβρουάριου 1994 

Με εντολή Υπουργού 
Ο Προϊστάμενος της Δ/νσης κ.α.α. 

X. ΠΕΝΝΑΣ 

- 4 - 

Αριθ. ΥΠΠΟ/ΑΡΧ/Β1 /Φ32/64985/1299 (10) 

Χαρακτηρισμός της Ιεράς Μονής Σταγιάδων της Επαρχίας 
Καλαμπάκας ως ιστορικού διατηρητέου μνημείου. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Την Υ.Α. ΥΠΠΟ/ΓΝΟΣ/49095/30.10.1991 (ΦΕΚ 
987/28.11.91) «Μεταβίβαση αρμοδιότητων Υπουργού». 

2. Τις διατάξεις του Κ.Ν. 5351/32 «Περί Αρχαιοτή¬ 
των». 

3. Την ομόφωνη γνωμοδότηση του Τοπικού Συμβουλίου 


Μνημείων Θεσσαλίας, όπως διατυπώθηκε στην αριθμ. 58/ 

1.12.1993 (αριθμ. θεμ. 20ο) Πράξη του, αποφασίζουμε: 

Χαρακτηρίζεται το καθολικό της Ιεράς Μονής Σταγιά- 
δων, που ευρίσκεται ανατολικά της Κοινότητας Σταγιάδων 
της επαρχίας Καλαμπάκας, ως ιστορικό διατηρητέο μνη¬ 
μείο με ζώνη προστασίας 200 μέτρων. 

Η Μονή Σταγιάδων ευρίσκεται ανατολικά της Κοινότη¬ 
τας Σταγιάδων, η οποία απέχει 30 χιλιόμετρα από την Κα¬ 
λαμπάκα. 

Το Καθολικό της Μονής, ο ναός της Κοίμησης είναι 
σταυροειδής εγγεγραμμένος με τρούλλο. 

Ο τοιχογραφικός του διάκοσμος ανάγεται στον 18ο αι¬ 
ώνα. 

Από τα κελλιά και τους βοηθητικούς χώρους διατηρού¬ 
νται εκείνα της νότιας πλευράς, ενώ οι άλλες είναι ανακαι¬ 
νισμένες μετά το 1960. 

Από τις διατάξεις αυτής της απόφασης δεν προκαλείται 
δαπάνη σε βάρος του κρατικού προϋπολογισμού. 

Το παρόν να δημοσιευθεί στην Εφημερίδα της Κυβερ- 
νήσεως. 

Αθήνα, 18 Φεβρουάριου 1994 

Με εντολή Υπουργού 
Ο Προϊστάμενος της Δ/νσης κ.α.α. 

X. ΠΕΝΝΑΣ 

- «- 

Αριθ. ΥΠΠΟ/ΑΡΧ/Β1 /Φ32/64992/1304 (11) 

Χαρακτηρισμός του Ιερού Ναού Αγίου Ιωάννου Προδρό¬ 
μου στην Κοινότητα Πυθίου Ελασσώνας ως ιστορικού 

διατηρητέου μνημείου. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Την Υ.Α. ΥΠΠΟ/ΓΝΟΣ/49095/30.10.1991 (ΦΕΚ 
987/28.11.91) «Μεταβίβαση αρμοδιότητων Υπουργού». 

2. Τις διατάξεις του Κ.Ν. 5351/32 «Περί Αρχαιοτή¬ 
των». 

3. Την ομόφωνη γνωμοδότηση του Τοπικού Συμβουλίου 
Μνημείων Θεσσαλίας, όπως διατυπώθηκε στην αριθμ. 58/ 

1.12.1993 (αριθμ. θεμ. 30ο), αποφασίζουμε: 

Χαρακτηρίζεται ο Ιερός Ναός του Αγίου Ιωάννου Προ¬ 
δρόμου της Κοινότητας Πυθίου Ελασσώνας, ως ιστορικό 
διατηρητείο μνημείο με ζώνη προστασίας 100 μέτρων. 

Ο ναός του Αγίου Ιωάννου Προδρόμου είναι ενοριακός 
και ευρίσκεται ανατολικά του χωριού. Αρχικά τρίκλιτη, βα¬ 
σιλική, σήμερα είναι μονόχωρη, τοιχογραφημένη. 

Διατηρεί επιγραφή στον νάρθηκα με την χρονολογία 
1659 καθώς και ξυλόγλυπτο τέμπλο. 

Από τις διατάξεις αυτής της απόφασης δεν προκαλείται 
δαπάνη σε βάρος του κρατικού προϋπολογισμού. 

Το παρόν να δημοσιευθεί στην Εφημερίδα της Κυβερ- 
νήσεως. 

Αθήνα, 18 Φεβρουάριου 1994 

Με εντολή Υπουργού ’ 

Ο Προϊστάμενος της Δ/νσης κ.α.α. 

X. ΠΕΝΝΑΣ 

Αριθ. ΥΠΠΟ/ΑΡΧ/Β1 /Φ32/64991 /I312 (12) 

Χαρακτηρισμός του Ιερού Ναού Αγίου Ιωάννου Ελεήμονα 
και του Αγ. Παντελεήμονος στα Τρίκαλα ως ιστορικού 
διατηρητέου μνημείου. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Την Υ.Α. ΥΠΠΟ/ΓΝΟΣ/49095/30.10.1991 (ΦΕΚ 
987/28.11.91) «Μεταβίβαση αρμοδιότητων Υπουργού».. 

2. Τις διατάξεις του Κ.Ν. 5351/32 «Περί Αρχαιοτή¬ 
των». 

3. Την ομόφωνη γνωμοδότηση του Τοπικού Συμβουλίου 
Μνημείων Θεσσαλίας, όπως διατυπώθηκε στην αριθμ. 58/ 
1.12.1993 (αριθμ. θεμ. 14ο), αποφασίζουμε: 

Χαρακτηρίζεται ο Ιερός Ναός του Αγίου Ιωάννου Ελεή¬ 
μονα και Αγίου Παντελεήμονα, στην συνοικία «Βαρούσι» 
των Τρικάλων, ως ιστορικό διατηρητέο μνημείο. 

Πρόκειται για παρεκκλήσι του παρακειμένου Ν. Πανα¬ 
γίας Φανερωμένης. 

Είναι ναός δρομικός, μικρών διαστάσεων με τρίπλευρη 
κόγχη στην ανατολική πλευρά. 

Από τον τοιχογραφικό διάκοσμο διασώζεται το μεγαλύ¬ 
τερο μέρος. Με βάση τα τεχνοτροπικά χαρακτηριστικά 
των γραφείων ο ναός μπορεί να ενταχθεί στον 17ο αιώνα. 

Από τις διατάξεις αυτής της απόφασης δεν προκαλείται 
δαπάνη σε βάρος του κρατικού προϋπολογισμού. 

Το παρόν να δημοσιευθεί στην Εφημερίδα της Κυβερ- 
νήσεως. 

Αθήνα, 18 Φεβρουάριου 1994 

Με εντολή Υπουργού 
Ο Προϊστάμενος της Δ/νσης κ.α.α. 

X. ΠΕΝΝΑΣ 

-♦- 

Αριθ. ΥΠΠ0/ΑΡΧ/Β1 /Φ32/64717/1326 (13) 

Χαρακτηρισμός της Ι.Μ. Κσρμπόβου καθώς και του πα¬ 
ρεκκλησίου της Μεταμορφώσεως του Σωτήρος στην 
Κοινότητα Λαγκαδιάς Τρικάλων ως ιστορικού διατηρη¬ 
τέου μνημείου. 

Η ΥΠΟΥΡΓΟΣ ΠΟΛΙΤΙΣΜΟΥ 
Έχοντας υπόψη: 

1. Την Υ.Α. ΥΠΠΟ/ΓΝΟΣ/49095/30.10.1991 (ΦΕΚ 
987/28.11.91) «Μεταβίβαση αρμοδιότητων Υπουργού». 

2. Τις διατάξεις του Κ.Ν. 5351/32 «Περί Αρχαιοτή¬ 
των». 

3. Την ομόφωνη γνωμοδότηση του Τοπικού Συμβουλίου 
Μνημείων Θεσσαλίας, όπως διατυπώθηκε στην αριθμ. 58/ 
1.12.1993 (αριθμ. θεμ. 12ο), αποφασίζουμε: 

Χαρακτηρίζεται η Ιερά Μονή του Κορμπόβου καθώς και 
του παρεκκλησίου της Μεταμορφώσεως του Σωτήρος 
στην Κοινότητα Λαγκαδιάς Τρικάλων, ως ιστορικό διατη¬ 
ρητέο μνημείο, μαζί με το παρακείμενο παρεκκλήσιο της 
Μεταμορφώσεως του Σωτήρος. 

Η μονή Κορμπόβου ευρίσκεται κοντά στην Κοινότητα 
Λαγκαδιάς της επαρχίας Τρικάλων. Διατηρεί το Καθολικό 
της και ένα παρεκκλήσιο. Το Καθολικό, αθωνίτικού τύπου, 
διατηρεί λείψανα τοιχογραφιών καθώς και εγχάρακτη επι¬ 
γραφή που αναφέρει ως έτος ανοικοδόμησης το 1809. Το 
ξυλόγλυπτο τέμπλο χρονολογείται το 1838. Το παρεκ¬ 
κλήσι της Μεταμορφώσεως ευρίσκεται νότια, εκτός του 
περιβόλου, είναι μονόχωρο με τοιχογραφίες, το οποίο, 
σύμφωνα με επιγραφή τοποθετείται στο 1660. 


Από τις διατάξεις αυτής της απόφασης δεν προκαλείται 
δαπάνη σε βάρος του κρατικού προϋπολογισμού. 

Το παρόν να δημοσιευθεί στην Εφημερίδα της Κυβερ- 
νήσεως. 

Αθήνα, 18 Φεβρουάριου 1994 

Με εντολή Υπουργού 
Ο Προϊστάμενος της Δ/νσης κ.α.α. 

X. ΠΕΝΝΑΣ 

- + - 

Αριθ. 2910 (ΦΟΡ)401 (14) 

Περίληψη της υπ’ αριθμ. 2738 (ΦΟΡ) 374/22.2.94 από¬ 
φασης του Υπουργού Βιομηχανίας, Ενέργειας και Τε¬ 
χνολογίας με την οποία συγκροτήθηκε το Επιστημο¬ 
νικό Συμβούλιο του Εθνικού Αστεροσκοπείου Αθηνών 
(ΕΑΑ). 

Ο ΥΠΟΥΡΓΟΣ 

ΒΙΟΜΗΧΑΝΙΑΣ ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Με την 2738(ΦΟΡ) 374/22.2.94 απόφαση του Υπουρ¬ 
γού Βιομηχανίας, Ενέργειας και Τεχνολογίας με την οποία 
συγκροτήθηκε το Επιστημονικό Συμβούλιο του Εθνικού 
Αστεροσκοπείου Αθηνών (ΕΑΑ), ως εξής: 

α. Γεώργιος Βέης, καθηγητής Εθνικού Μετσόβειου Πο¬ 
λυτεχνείου, ως Προέδρος. 

β. Ηλ. Μαριολάκος, καθηγητής Πανεπιστημίου Αθηνών, 
ως μέλος. 

γ. Δ. Μεταξάς, καθηγητής Πανεπιστημίου Ιωαννίνων, 
ως μέλος. 

δ. Ν. Μουσιόπουλος, καθηγητής Αριστοτελείου Πανεπι¬ 
στημίου Θεσσαλονίκης, ως μέλος, 
ε. Δ. Λάλας, καθηγητής Πανεπιστημίου, ως μέλος. 

2. Η θητεία του παρόντος Επιστημονικού Συμβουλίου 
είναι τριετής. 

3. Από τις διατάξεις αυτής της απόφασης προκαλείται 
δαπάνη σε βάρος του προϋπολογισμού του ΕΑΑ, το ύψος 
της οποίας δεν μπορεί να προσδιορισθεί (η αποζημίωση 
των μελών του Επιστημονικού Συμβουλίου θα καθορισθεί 
με κοινή απόφαση των Υπουργών Οικονομικών και Βιομη¬ 
χανίας, Ενέργειας και Τεχνολογίας). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Φεβρουάριου 1994 

Ο ΥΠΟΥΡΓΟΣ 

Κ. ΣΗΜΙΤΗΣ 
-♦- 

Αριθ. 1630 (15) 

Σύσταση Ιδιου Νομικού Προσώπου στο Δήμο Πύργου Ν. 
Ηλείας με το όνομα «ΚΕΝΤΡΟ ΑΝΟΙΚΤΗΣ ΠΡΟΣΤΑ¬ 
ΣΙΑΣ ΗΛΙΚΙΩΜΕΝΩΝ ΔΗΜΟΥ ΠΥΡΓΟΥ». 

Ο ΝΟΜΑΡΧΗΣ ΗΛΕΙΑΣ 
Έχοντας υπόψη: 

1. Τις διατάξεις του άρθρου 187 του Δ.Κ.Κ. (Π.Δ. 323/ 
89). 

2. Την αριθμ. 455/93 απόφαση του Δημοτικού Συμβου¬ 
λίου Πύργου, αποφασίζουμε: 

1. Συστήνουμε ίδιο Νομικό Πρόσωπο, στο Δήμο Πύρ¬ 
γου, με το όνομα «ΚΕΝΤΡΟ ΑΝΟΙΚΤΗΣ ΠΡΟΣΤΑΣΙΑΣ 
ΗΛΙΚΙΩΜΕΝΩΝ ΔΗΜΟΥ ΠΥΡΓΟΥ». 

2. Σκοπός του Νομικού Προσώπου που συνιστάται με 
εφαρμογή προγράμματος εξωιδρυματικής προστασίας 

ηλικιωμένων είναι η παροχή ιατροκοινωνικής προστασίας 
των ηλικιωμένων ώστε να παραμένουν στην οικογένεια και 
στην Κοινότητα. 

3. Πόροι του Νομικού Προσώπου είναι: 

α) Ετήσια επιχορήγηση του Δήμου 3.000.000 δρχ. 

β) Επιχορήγηση ή κάθε άλλη παροχή του κράτους είτε 
απ’ ευθείας προς αυτό είτε μέσω του Δήμου. 

γ) Κάθε είδους συνδρομές, εισφορές, δωρεές, κληρο¬ 
νομιές και κληροδοσίες. 

δ) Έσοδα από την συμβολική χρηματική συνδρομή - 
συμμετοχή των μελών που έχουν ανάγκη προστασίας. 

ε) Εισπράξεις από το αντίτιμο των πραγμάτων ή υπηρε¬ 
σιών που παρέχονται από το Νομικό Πρόσωπο. 

στ) Πρόσοδοι από την ίδια αυτού περιουσία και κάθε 
άλλη νομική πρόσοδος. 

4. Το Νομικό Πρόσωπο διοικείται από εννεαμελές διοι¬ 
κητικό συμβούλιο αποτελούμενο από: 

α) Τον εκάστοτε Δήμαρχο ή αναπληρωτή που ορίζει ο 
Δήμαρχος, σαν Πρόεδρος. 

β) Τρεις Δημοτικούς Συμβούλους, δύο από την πλειο- 
ψηφία και ένας από την μειοψηφία που ορίζονται με από¬ 
φαση του Δημοτικού Συμβουλίου. 

γ) Ένα αιρετό μέλος του ΚΑΠΗ που εκελγεται ανάμεσα 
από τα μέλη του. 

δ) Έναν κοινωνικό λειτουργό υπάλληλο του Υπουργείου 
Υγείας Πρόνοιας. 

ε) Έναν αιρετό εκπρόσωπο των εργαζόμενων στο 
ΚΑΠΗ. 

στ) Ένα δημότη που προτείνει ο Δήμαρχος ανάμεσα σε 
πρόσωπα που ασχολούνται με τα ανθρωπιστικά επαγγέλ¬ 
ματα και ορίζεται με απόφαση του Δημοτικού Συμβου¬ 
λίου. 

Η θητεία των μελών του διοικητικού συμβουλίου ακο¬ 
λουθεί την δημοτική περίοδο. 

Το διοικητικό συμβόλιο εκλέγει από τα μέλη του τον 
Αντιπρόεδρο και τον Γραμματέα του. 

Νέα μέλη του διοικητικού συμβουλίου ορίζονται όταν 
λήξει η θητεία των παλαιών ή όταν κατά τη διάρκεια της 
θητείας τους κενωθεί η θέση για οποιοδήποτε λόγο. Μέ¬ 
χρι της εκλογής αιρετού μέλους ή μέχρι πληρώσεως 
οποιοσδήποτε κενούμενης θέσεως μέλους Δ.Σ., αυτό λει¬ 
τουργεί με ελλειπή σύνθεση, που δεν μπορεί να είναι κα¬ 
τώτερη από τον αριθμό που απαιτείται για απαρτία. 

5. Το Νομικό Πρόσωπο εκπροσωπείται ενώπιον των δι¬ 
καστηρίων και κάθε αρχής από τον Πρόεδρο του Διοικητι¬ 
κού Συμβουλίου και στην περίπτωση που αυτός απουσιά¬ 
ζει ή κωλύεται από τον Αντιπροέδρο. 

6. Το ΚΑΠΗ του Δήμου Πύργου μπορεί να χρησιμοποιεί¬ 
ται και σαν εκπαιδευτικό κέντρο πρακτικής ασκήσεως 
σχολών κοινωνικής εργασίας και σπουδαστών σχολών πα- 
ραϊατρικών επαγγελμάτων (φυσιοθεραπείας, εργασιοθε¬ 
ραπείας κ.λ.π.). 

Στις δραστηριότητες του κέντρου είναι κινητοποίηση, 
εκπαίδευση και χρησιμοποίηση εθελοντικού προσωπικού 
που προέρχεται από την περιοχή του Δήμου. 

Από τις διατάξεις αυτής της απόφασης προκαλείται δα¬ 
πάνη σε βάρος του προϋπολογισμού του Δήμου Πύργου, 
ύψους 3.000.000 δρχ. για το τρέχον οικονομικό έτος και 
επίσης 3.000.000 δρχ για καθένα από τα επόμενα έτη. 

Για την ανωτέρω δαπάνη έχει εγγράφει πίστωση στον 
προϋπολογισμό οικον. έτος 1994 του Δήμου Πύργου 
ύψους 3.000.000 δρχ. στον Κ.Α. 212.9α «Επιχορήγηση 


ΚΑΠΗ». 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Πύργος, 18 Φεβρουάριου 1994 

Ο Νομάρχης 
ΓΕΩΡΓ. ΜΠΡΕΓΙΑΝΝΗΣ 

-♦- 

Αριθ. Ε.Κ. 33 (16) 

Παροχή αδείας για την αύξηση με δημόσια εγγραφή του 
μετοχικού κεφαλαίου της «Τεχνική Ολυμπιακή Α.Ε.» με 
εισαγωγή των μετοχών της στο Χρηματιστήριο Αξιών 
Αθηνών. 


Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
Αφού έλαβε υπόψη: 

1. Τις διατάξεις του άρθρου 8Α του Κ.Ν. 2190/20 «Περί 
Ανωνύμων Εταιρειών» όπως τροποποιήθηκε, συμπληρώ¬ 
θηκε και ισχύει σήμερα. 

2. Το άρθρο 3 παρ. 3 του Π.Δ. 350/85 «Περί καθορι¬ 
σμού των προϋποθέσεων εισαγωγής κινητών αξιών στο 
Χρηματιστήριο Αξιών Αθηνών. 

3. Την από 17.2.94 αίτηση της εταιρείας. 

4. Το εγκεκριμένο από το Δ.Σ. του Χρηματιστηρίου 
Αξιών Αθηνών Ενημερωτικό Δελτίο και το απόσπασμα 
πρακτικού της 23.12.93 Συνεδρίασης του Δ.Σ. του Χρη¬ 
ματιστηρίου. 

β. Την εισήγηση του μέλους του Δ.Σ. Μ. Ξανθάκη, απο¬ 
φασίζει ομόφωνα: 

Παρέχει την άδεια της στην εταιρεία «Τεχνική Ολυ¬ 
μπιακή Α.Ε.» να καλύψει με δημόσια εγγραφή δια εισαγω¬ 
γής των μετοχών της στο Χ.Α.Α. αύξηση του μετοχικού της 
κεφαλαίου συνολικής ονομαστικής αξίας 295.000.000 
δρχ. με την έκδοση 1.180.000 νέων κοινών ανωνύμων 
ονομαστικής αξίας 250 δρχ. και τιμής διάθεσης 1.550 δρχ. 
ανά μετοχή. Τα συνολικά έσοδα με δημόσια εγγραφή θα 
ανέλθουν σε 1.770.000.000 δρχ. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Ο Πρόεδρος 

ΚΩΝΣΤΑΝΤΙΝΟΣ ΓΕΩΡΓΟΥΤΣΑΚΟΣ 

-φ- 

ΔΙΟΡΘΩΣΕΙΣ ΣΦΑΛΜΑΤΩΝ 


(17) 

Στη αριθ. Φ. 12.1/83/3879/1994 απόφαση του Υπουρ¬ 
γού Εθνικής Παιδείας και θρησκευμάτων που δημοσιεύ¬ 
τηκε στο ΦΕΚ 98/16.2.1994 (τ. Β') και αφορά «Κοστολό¬ 
γηση των δωρεάν συγγραμμάτων στους φοιτητές Α.Ε.Ι. 
για το ακαδημαϊκό έτος 1993-94 επιφέρεται η πιο κάτω 
διόρθωση. 

Στις εκδόσεις «I. ΑΝ. ΠΝΕΥΜΑΤΟΣ» από το λανθα¬ 
σμένο «ϋ. ϋΑΙ,ΙΟΑΥ» στο σωστό «0. ΗΑΙ_ϋΟΑΥ». 

(Απο το Εθνικό Τυπογραφείο) 
-+- 


(18) 


Στο ΦΕΚ 531/τΒ/8.9.83 όπου δημοσιεύθηκε η υπουρ¬ 
γική απόφαση ΥΠΠΟ/ΔΙΑΑΠ/Γ/600/13085/5.8.83 που 
αφορούσε τον χαρακτηρισμό ως έργου τέχνης του κτιρίου 

που βρίσκεται στην συμβολή των οδών Πατρέως και Κα- 
ραϊσκάκη 161 στην Πάτρα διορθώνεται το όνομα του ιδιο¬ 
κτήτη στον ορθό «Νόρα - Αικατερίνη Λαμπίρη, συζύγου 
Αντωνίου Βαρβαγιάννη» από το εσφαλμένο «Βαρδινο- 
γιάννη» όπως εκ παραδρομής δημοσιεύθηκε. 

(Απο το Υπουργείο Πολιτισμού) 
-♦- 

(19) 

Η υπουργική απόφαση ΥΠΠΟ/ΑΡΧ/Β1/Φ 31/63657/ 
1290/17.12.93 περί κήρυξης ως ιστορικών διατηρητέων 
μνημείων των ερειπίων κατοικίας Αρχιεπισκόπου Τυπάλ- 
δου - Χαριτάτου στη θέση Ορόγγοι Μονοπωλάτων Κε¬ 
φαλληνίας, που δημοσιεύθηκε στο ΦΕΚ 12/Β714.1.94, 


διορθώνεται ως εξής: «αποφασίζουμε: 


Χαρακτηρίζεται ως ιστορικό διατηρητέο μνημείο το συ¬ 
γκρότημα ερειπίων αγροικίας που βρίσκεται Βορείως του 
I. Ναού Θεοτόκου Κοίμησης στη θέση Ορόγγα Μονοπω¬ 
λάτων Κεφαλληνίας διότι αποτελεί ενδιαφέρον δείγμα κο- 
σμικής αρχιτεκτονικής της περιόδου της Ενετοκρατίας 
στα Επτάνησα, διασώζει ενδιαφέροντα μορφολογικά στοι¬ 
χεία και παρουσιάζει ιστορικό ενδιαφέρον δεδομένου ότι 
ανήκε στην οικογένεια Χαριτάτου μέλη της οποίας υπήρξε 
και ο Τιμόθεος - Τυπάλδος Χαριτάτος, αρχιεπίσκοπος Κε¬ 
φαλληνίας - Ζακύνθου στα 1684 -1718». 

(Απο το Υπουργείο Πολιτισμού) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



